Njemačka skinula BiH sa liste visokorizičnih zemalja: PCR test i dalje obavezan

Njemački institut “Robert Koh” skinuo je jučer Bosnu i Hercegovinu sa liste područja sa visokom incidencom za širenje koronavirusa. Tako je naša zemlja sada na listi rizičnih područja.

Osim BiH, na listi rizičnih područja su i Srbija, Kosovo, Sjeverna Makedonija, Estonija, Ukrajina, Ujedinjeno Kraljevstvo Velike Britanije i Sjeverne Irske, Jordan, Šri Lanka, Liban, kao i palestinske teritorije.

Osobe koje dolaze iz tih područja ne moraju u karantin, ali im je potreban negativan test na koronavirus.

Klasifikacija se vrši na osnovu sedmodnevne incidence zaraženih na 100.000 stanovnika.

Istovremeno, Njemačka je skinula Španiju i Kanarska ostrva sa liste rizičnih područja, navedeno je na stranici Instituta “Robert Koh”.